Sílvidos

A dos **sílvidos** (**Sylviidae**) é unha familia de aves da orde dos paseriformes, suborde dos páseros, infraorde dos paséridos e da superfamilia dos silvioideos.

## Características 
A familia contén principalmente a pequenos paxaros insectívoros que se encontran en moitas partes de Europa, Asia e, en menor medida, en África.

Aínda que a maioría das aves desta familia viven en rexións temperadas, adoitan teren hábitos migratorios desprazánsose a rexións cálidas en inverno.

Boa parte dos seus membros teñen un aspecto moi similar, pero cantos moi diferentes. Estas aves son moi activas e comparten características comúns tales como o seu pequeno tamaño, un pico estreito e un corpo esvelto. A coloración da súa plumaxe non adoita ser moi rechamante.

Adoitan presentar dimorfismo sexual, aínda que non en todos os xéneros.

## Taxonomía 
### Unha taxonomía revisada hai pouco 
Hai anos esta familia era un taxon *caixón de xastre* que compendía máis de 400 especies en 70 xéneros, xa que estaba pobremente definida con características comúns a outras familias. Até que os avances na xenética molecular permitiron reestruturar o grupo, sacando del especies que se repartiron en outras familias, e se crearon pola súa escisión novas familias como a dos Acrocephalidae, Locustellidae, Cettiidae, Phylloscopidae e Cisticolidae. Ademais incorporáronse algúns xéneros que até entón estiveran clasificados noutras familias, tras demostrarse a súa proximidade xenética co grupo. Actualmente a familia quedou conformada poas papuxas (xénero *Sylvia*), as especies asiáticas do xénero *Paradoxornis*  (anteriormente separados na familia Paradoxornithidae), varias especies de paxaros anteriormente incluídas nos Timaliidae, e o *Chamaea fasciata*, un raro paxaro norteamericano que durante moito tempo fora un enigma taxonómico.

### Descrición 
A familia foi descita en 1820 polo zoólogo inglés William Elford Leach ou, segundo os autores, en 1825, polo tamén zoólogo irlandés Nicholas Aylward Vigors, ambos os dous membros da Royal Society.

### Etimoloxía 
O nome científico *Sylviidae* está formado sobre a base da raíz do nome do seu xénero tipo, *Sylvia*, coa adición da desinencia do latín científico *-ideae*, tirada da foma do grego antigo -ειδής, *-eidḗs*, da raíz de εἶδος, *eĩdos* "forma", "aspecto", "aparencia", usada para a formación dos nomes das familias de animais.

### Clasificación 
Segundo o ITIS, a familia comprende os 20 xéneros seguintes:

* *Chamaea* Gambel, 1847 
* *Chleuasicus* Blyth, 1845 
* *Cholornis* J. Verreaux, 1870 
* *Chrysomma* Blyth, 1843 
* *Conostoma* Hodgson, 1841  (anteriormente en Paradoxornithidae)
* *Fulvetta* David & Oustalet, 1877  (con 8 especies, anteriormente en *Alcippe*, Timaliidae)
* *Horizorhinus* Oberholser, 1899  (anteriormente en Timaliidae)
* *Lioparus* Oates, 1889  (anteriormente en *Alcippe*, Timaliidae)
* *Lioptilus* Bonaparte, 1850  (anteriormente en Timaliidae)
* *Moupinia* David & Oustalet, 1877 
* *Myzornis* Blyth, 1843  
* *Neosuthora* Hellmayr, 1911 
* *Paradoxornis* Gould, 1836 
* *Parophasma* Reichenow, 1905 
* *Pseudoalcippe* Bannerman, 1923  (anteriormente en *Illadopsis*, Timaliidae)
* *Psittiparus* Hellmayr, 1903  
* *Rhopophilus* Giglioli & Salvadori, 1870  (anteriormente en Cisticolidae)
* *Sinosuthora* Penhallurick & C. R. Robson, 2009 
* *Suthora Hodgson, 1837 
* *Sylvia* Scopoli, 1769 (con 29 especies de papuxas) 

  	  	 
## Notas 
## Véxase tamén 
### Bibliografía 
* Alström, Per; Ericson, Per G. P.; Olsson, Urban  & Sundberg, Per (2006): "Phylogeny and classification of the avian superfamily Sylvioidea". *Molecular Phylogenetics and Evolution* **38** (2): 381–397. 
* Baker, Kevin (1997): *Warblers of Europe, Asia, and North Africa*. Princeton, N.J., USA: Princeton University Press. ISBN 0-691-01169-9.
* Barker, F. Keith; Cibois, Alice; Schikler, Peter A.; Feinstein, Julie & Cracraft, Joel (2004): "Phylogeny and diversification of the largest avian radiation". *Proceedings of the National Academy of Sciences'' (PNAS) **101** (30): 11040-11045.  PDF Texto competo  Supporting information .
* Beresford, P.; Barker, F. K.; Ryan, P. G. & Crowe, T.M. (2005): "African endemics span the tree of songbirds (Passeri): molecular systematics of several evolutionary 'enigmas'. *Proc. Roy. Soc. Lond. B* **272** (1565): 849–858.  Acceso a texto completo  Apéndice electrónico.
* Cibois, Alice (2003a): "Mitochondrial DNA Phylogeny of Babblers (Timaliidae). *Auk* **120** (1): 1-20.  HTML Texto completo .
* Cibois, Alice (2003b): "*Sylvia* is a babbler: taxonomic implications for the families Sylviidae and Timaliidae". ''Bulletin of the British Ornithologists' Club* **123**: 257-261.
* Cibois, Alice; Slikas, Beth; Schulenberg, Thomas S. & Pasquet, Eric (2001): "An endemic radiation of Malagasy songbirds is revealed by mitochondrial DNA sequence data". *Evolution* **55** (6): 1198-1206.  PDF Texto completo.
* Ericson, Per G. P. & Johansson, Ulf S. (2003): "Phylogeny of Passerida (Aves: Passeriformes) based on nuclear and mitochondrial sequence data". *Molecular Phylogenetics and Evolution* **29** (1): 126–138  PDF Texto completo .
* Fuchs J.; Fjeldsa, J.; Bowie R. C. K.; Voelker, G. & Pasquet, E. (2006): "The African warbler genus *Hyliota* as a lost lineage in the Oscine songbird tree: Molecular support for an African origin of the Passerida. *Molecular Phylogenetics and Evolution*, **39** (1):  186-197. 
* del Hoyo, J.; Collar, N. J.; Christie, D. A.; Elliott, A.; Fishpool, L. D. C.; Boesman, P. & Kirwan, G. M. (2016): *HBW and BirdLife International Illustrated Checklist of the Birds of the World. Volume 2: Passerines*. Bellaterra (Barcelona): Lynx Edicions ISBN 978-84-96553-98-9.
* Shirihai, Hadoram (2001): *Sylvia warblers*. Princeton, N.J., USA: Princeton University Press. ISBN 0-691-08833-0.
* Sibley, Charles Gald & Ahlquist, Jon Edward (1990): *Phylogeny and classification of birds*. New Haven, Conn., USA: Yale University Press, 
* Simms, Eric (1985): *British warblers*. Londres: Collins. 
* Yamagishi, Satoshi; Honda, Masanao; Eguchi, Kazuhiro & Thorstrom, Russel (2001): "Extreme endemic radiation of the Malagasy Vangas (Aves: Passeriformes). *Journal of Molecular Evolution'' **53** (1): 39-46.  (HTML Resume).

### Outros artigos 
* Paseriformes
* Páseros
* Paséridos
* Silvioideos

### Ligazóns externas 
* Sylviidae na ADW.
* Sylviidae na EOL.
* Sylviidae  en Fauna Europaea.
* Family Sylviidae Leach, 1820 en The Taxonomicon.
* Sylviid Babblers.	Family Sylviidae Congreso Ornitolóxico International.
* Famille des Sylviidae. 70 espèces présentes dans la famille des Sylviidae en oiseaux.net .
* Especies de sílvidos na UICN.
* Vídeos de aves da familia Sylviidae en Internet Bird Collection.